**ЈЖ/ЖС серија 461** је монофазна електрична локомотива које су произведене у румунској фабрици "Електропутере" у Крајови, а по лиценци шведске фирме "АСЕА". Локомотиве 461 налазе се у експлоатацији у Железницама Србије. Због своје масе и снаге локомотиве серије 461 носе епитет најславније електричне локомотиве на овим просторима. Локомотиве се данас углавном користе за превоз терета због своје велике вучне снаге. Локомотиве имају популаран назив *"Румунка"*.

Порекло и производња
--------------------

Конструктор овог типа локомотиве је фирма "АСЕА" из Шведске, која је почетком 70-их уступила лиценцу фирми Електропутере из Крајове, у Румунији. Концепт ове локомотиве сличан је ЖС серији 441, јер потиче од истог испоручиоца лиценцне документације. Међутим, локомотива серије 461 је идентична са ЦФР 40, која се темељи на АСЕА локомотиви ЕЛ 15. Локомотиве серије 461 су диодне шестооосовинске локомотиве са појединачним погоном осовине (Co'Co') и погонском снагом мотора 5100 kW, а за напајање користи систем 25 kV, 50Hz. Ова врста локомотива за свој погон користи шест вучна електромотора једносмерне (валовите) струје са редном побудом који се напајају преко контактне мреже, преко пантографа (уређај који преноси напон са мреже на локомотиву и служи за одузимање струје из контактног вода). Израђиване су у периоду од 1971. до 1980. године, и то у две подсерије, 000 и 100, нулта подсерија носи ознаку 001-045 (1971-1973), a наредна подсерија 101-158 (1978-1980). Локомотиве серије 461, подсерије 200 су модификоване од стране загребачке фирме "Раде Кончар" и "МИН" из Ниша, али нису тиристоризоване. Предвиђене су за вучу путничких и теретних возова по равничарским и брдским пругама уз постизање максималне брзине 120 км/ч. Локомотиве имају масу 120 тона и електричну отпорну кочницу.

1988 godine je u MIN-u prema projektu DEAL iz Zagreba ugrađen je uređaj za pokretanje lokomotiva u lokomotivu 461-008 kao na seriji 441. Lokomotiva je probana na relaciji Niš - Skopje 31.1.1989 gdje je na teretnom vlaku isproban sustav prijelaza vuča-kočenje-vuča bez smirivanja zračnog kočnog sustava i izbacivnja glavnog prekidača. Uređaj je izgrađen jer lokomotiva 461-008 nema električnu kompenzaciju vučnih motora pa sustav protuklizne zaštite nije mogao raditi.

Технички подаци
---------------

ЖС серија 461 вуче теретну композицију.
ЦФР серија 40

ЈЖ/ЖС серија 461| Параметер | Подаци |
| --- | --- |
| Распоред осовина    | Co'Co' |
| Систем ел. вуче    | 25 Kv, 50Hz |
| Ширина колосека    | 1435 мм |
| Дужина преко одбојника    | 19800 мм |
| Ширина сандука    | 3000 мм |
| Највећа висина (са спуштеним пантографом)    | 4650 мм |
| Пречник новог точка    | 1250 мм |
| Укупна маса локомотива    | 120 т |
| Осовински притисак  | 20 т |
| Маса по дужном метру    | 6,1 т/ос |
| Број вучних мотора    | 6 |
| Трајна снага    | 5100 kW |
| Јендочасовна снага    | 5400 kW |
| Трајна снага ел. кочнице    | 2600 kW |
| Трајна брзина при пуном пољу    | 79 км/ч |
| Трајна брзина при маскималном ослабљеном пољу    | 105 км/ч |
| Јендочасовна брзина при пуном пољу    | 77 км/ч |
| Једночасовна брзина при максималном ослабљеном пољу    | 103 км/ч |
| Максимални експлоатациона брзина    | 120 км/ч |
| Трајна вучна сила при пуном пољу    | 260 kN |
| Трајна вучна сила при максималном ослабљеном пољу    | 202 kN |
| Једночасовна вучна сила при пуном пољу    | 280 kN |
| Једночасовна вучна сила при максималном ослабљеном пољу    | 221 kN |
| Максимална вучна сила    | 392 kN |
| Трајна кочна сила ел. кочнице    | 150 kN |
| Степен искориштења    | 0,84 |
| Фактор снаге    | 0,85 |
| Преносни однос осовинског преносника    | 3,65 (73:20) |
| Број степена на степенастом прекидачу    | 40 |
| Број степена сл. поља    | 3 |
| Кочна маса Г     | 6 т |
| Кочна маса П     | 71 т |
| Кочна маса Р     | 121 т |
| Проценат кочне масе Г    | 50 одсто |
| Проценат кочне масе П    | 58 одсто |
| Проценат кочне масе Р    | 99 одсто |
|

Види још
--------

* ЖС серија 441 и ЖС 444

Видео
-----

* ЖС серија 461 вуча теретних возова
* ЖС серија 461
* ЖС серија 441 (путнички) и ЖС 461 (теретни)
* ЖС серија 461 (убрзање)

Спољашње везе
-------------

* Инвестициона оправка електричне локомотиве серије 461 у Шинвоз д.о.о. Arhivirano 2014-02-02 na Wayback Machine-u
* Електрична вуча - предавање проф. др Слободана Вукосавића
* Локомотиве једнофазног система - предавање Др. Жељка Деспотовића Arhivirano 2016-03-04 na Wayback Machine-u

***JŽ serija 461*** na Wikimedijinoj ostavi

Ivica Putarek: Ugradnja uređaja za pokretanje u lokomotivu 461-008 1988g